**Elias Karvonen** (s. 28. heinäkuuta 1994 Turku) on suomalainen jääkiekkoilija, joka pelaa Ranskan Ligue Magnusin Anglet Hormadissa. Hän on pelipaikaltaan keskushyökkääjä, mutta Karvonen osaa pelata myös laidassa.

Ura
---

Karvonen on Kaarinan Kiekko-Poikien kasvatti. Hän voitti kaudella 2009–2010 tehoilla 28+34=62 koko B2-nuorten I-divisioonan pistepörssin. Kaudeksi 2010–2011 Karvonen siirtyi Turun Palloseuraan. Hän oli tehoilla 17+11=28 seuran B2-nuorten paras maalintekijä ja toiseksi paras pistemies runkosarjassa. Karvonen pelasi myös TPS:n B-nuorissa, joissa hän voitti kauden päätteeksi SM-hopeaa. Kausi 2011–2012 päättyi B-nuorten SM-pronssiin.

Kaudella 2014–2015 Karvonen debytoi TPS:n SM-liigajoukkueessa. Hän teki liigadebyyttinsä 5. joulukuuta 2014 vieraissa Tampereen Ilvestä vastaan. Karvonen merkittiin TPS:n kolmossentteriksi laidoilleen Matias Sointu ja Oskari Siiki. Hän sai ottelussa jääaikaa 11.34 minuuttia. Liigauransa avausmaalin Karvonen teki 17. helmikuuta 2015 vieraissa Kalevan Palloa vastaan. Hän pelasi kautensa suurimmaksi osaksi vielä TPS:n A-nuorissa, joiden toiseksi paras pistemies Karvonen oli Niklas Salon jälkeen tehoilla 11+24=35. Hän jakoi viiden muun pelaajan kanssa A-nuorten SM-liigan alivoimamaalipörssin voiton kolmella osumallaan. Karvonen voitti kauden päätteeksi A-nuorten Suomenmestaruuden.

Toukokuussa 2015 Karvonen teki kaksivuotisen SM-liigasopimuksen TPS:n kanssa. Hänen varsinainen tulokaskautensa 2015–2016 toi 43 runkosarjaottelussa tehot 4+9=13 ja kahdeksassa playoff-ottelussa kaksi syöttöpistettä. Kymmenessä Mestarien liigan ottelussa Karvonen jäi ilman tehopisteitä. Kaudella 2016–2017 hän pelasi TPS:n lisäksi myös kymmenen ottelua lainalla Mestis-joukkue TUTO Hockeyssa. Tammikuussa 2017 Karvonen teki TPS:n kanssa kaksivuotisen jatkosopimuksen. Saman vuoden marraskuussa sitä jatkettiin taas vuodella. Kaudella 2017–2018 Karvonen ehti pelata 24 runkosarjaottelua tehden 11 tehopistettä, kunnes hänen kautensa päättyi leikkaushoitoa vaatineen olkapäävamman vuoksi joulukuussa 2017.

Joulukuussa 2018 Karvonen teki TPS:n kanssa vuoden mittaisen jatkosopimuksen. Tammikuussa 2019 hän kuitenkin loukkaantui jälleen ja oli sivussa maaliskuulle asti. Karvonen pelasi kaudella 2018–2019 runkosarjassa vain 31 ottelua. Kaudella 2019–2020 hän teki SM-liigan yhden kauden piste-ennätyksensä tehoilla 5+9=14. Karvonen edusti TPS:ää kauden aikana myös Spengler Cupissa.

Karvonen siirtyi lokakuussa 2020 loppukauden 2020–2021 kattavalla sopimuksella TUTOn Mestis-joukkueeseen. Hänen kautensa jäi jälleen rikkonaiseksi loukkaantumisten vuoksi ja Karvonen pelasi runkosarjassa vain 12 ottelua.

Kaudeksi 2021–2022 Karvonen siirtyi vuoden mittaisella sopimuksella Ranskan Ligue Magnusin Anglet Hormadiin.

Pelityyli
---------

Elite Prospects -sivuston vuonna 2017 tehdyn analyysin mukaan Karvonen on työteliäs kahden suunnan hyökkääjä. Sivuston mukaan hän on all around -pelaaja, joka luistelee hyvin ja on arvokas pelaaja alivoimalla. Karvonen on osoittanut tekevänsä hyvin pisteitä Mestiksessä ja junioreissa, mutta hänellä on kuitenkin kehitettävää hyökkäyspään pelaamisessa, jotta Karvonen voisi pelata SM-liigassa kahdessa ensimmäisessä ketjussa.

Muuta
-----

Karvonen valmistui ylioppilaaksi Kaarinan lukiosta keväällä 2013.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | TPS | A-SM | 1 | 0 | 0 | 0 | 0 | – | – | – | – | – |
| 2012–2013 | TPS | A-SM | 45 | 10 | 11 | 21 | 12 | 9 | 3 | 0 | 3 | 6 |
| 2013–2014 | TPS | A-SM | 28 | 3 | 11 | 14 | 18 | 3 | 0 | 0 | 0 | 0 |
| 2014–2015 | TPS | A-SM | 37 | 14 | 21 | 35 | 55 | 9 | 1 | 2 | 3 | 4 |
|  | TPS | SM-liiga | 18 | 2 | 3 | 5 | 8 | – | – | – | – | – |
| 2015–2016 | TPS | A-SM | 19 | 8 | 5 | 13 | 20 | – | – | – | – | – |
|  | TPS | SM-liiga | 43 | 4 | 9 | 13 | 16 | 8 | 0 | 2 | 2 | 2 |
| 2016–2017 | TPS | SM-liiga | 26 | 0 | 4 | 4 | 8 | 2 | 0 | 0 | 0 | 4 |
|  | TUTO Hockey | Mestis | 10 | 2 | 9 | 11 | 2 | – | – | – | – | – |
| 2017–2018 | TPS | SM-liiga | 24 | 3 | 8 | 11 | 10 | – | – | – | – | – |
| 2018–2019 | TPS | SM-liiga | 31 | 2 | 1 | 3 | 16 | 4 | 0 | 1 | 1 | 0 |
| 2019–2020 | TPS | SM-liiga | 48 | 5 | 9 | 14 | 12 | – | – | – | – | – |
| 2020–2021 | TUTO Hockey | Mestis | 12 | 3 | 4 | 7 | 8 | 3 | 0 | 1 | 1 | 2 |
| 6 kautta | yhteensä | SM-liiga | 190 | 16 | 34 | 50 | 70 | 14 | 0 | 3 | 3 | 6 |
| 2 kautta | yhteensä | Mestis | 22 | 5 | 13 | 18 | 10 | 3 | 0 | 1 | 1 | 2 |

Lähteet
-------

* Elias Karvonen The Internet Hockey Databasessa (englanniksi)
* Elias Karvonen Eurohockey-sivustolla (englanniksi)
* Elias Karvonen *Elite Prospects*. Everysport Media Group AB.  (englanniksi)

### Viitteet

1. ↑  Tilastot *liiga.fi*. Jääkiekon SM-liiga Oy. Viitattu 5.12.2014.
2. 1 2 3 4 5 6 7  Elias Karvonen *Elite Prospects*. Everysport Media Group AB.  (englanniksi)
3. ↑  Elite Prospects - U17 I-divisioona Stats 2009-2010 *eliteprospects.com*. Everysport Media Group AB. Viitattu 10.4.2019. (englanniksi)
4. ↑  Elite Prospects - TPS U17 *eliteprospects.com*. Everysport Media Group AB. Viitattu 10.4.2019. (englanniksi)
5. ↑  Kokoonpanot *liiga.fi*.  5.12.2014. Jääkiekon SM-liiga Oy. Viitattu 15.10.2020.
6. ↑  Ottelutilastot *liiga.fi*.  5.12.2014. Jääkiekon SM-liiga Oy. Viitattu 5.12.2014.
7. ↑  Otteluseuranta *liiga.fi*.  17.2.2015. Jääkiekon SM-liiga Oy. Viitattu 2.3.2015.
8. ↑  Elite Prospects - TPS U20 *eliteprospects.com*. Everysport Media Group AB. Viitattu 10.4.2019. (englanniksi)
9. ↑  TPS kiinnitti lupauksiaan *Jatkoaika.com*.  19.5.2015. Jatkoaika r.y. Viitattu 24.5.2015.
10. ↑  TPS jatkosopimuksiin nuorten pelureidensa kanssa *Jatkoaika.com*.  22.1.2017. Jatkoaika r.y. Viitattu 23.1.2017.
11. ↑  Kurulle vakituinen pesti TPS:ään - myös neljä jatkosopimusta sorvattu *Jatkoaika.com*.  23.11.2017. Jatkoaika r.y. Viitattu 23.11.2017.
12. ↑  Nousukiidossa ollut TPS-hyökkääjä leikkauspöydälle - kausi ohi *Jatkoaika.com*.  12.12.2017. Jatkoaika r.y. Viitattu 22.4.2018.
13. ↑  TPS sinetöi jatkosopimuksia *hc.tps.fi*.  3.12.2018. HC TPS Turku Oy.  Arkistoitu 4.12.2018. Viitattu 4.12.2018.
14. ↑  Lappi, Ilkka: Puukkokatsomo: Karvonen taas rikki *aamuset.fi*.  17.1.2019. Turun Tietotarjonta Oy / TS-Yhtymä.  Arkistoitu 10.4.2019. Viitattu 10.4.2019.
15. ↑  Savon valloitus käyntiin Mikkelissä *hc.tps.fi*.  1.3.2019. HC TPS Turku Oy.  Arkistoitu 10.4.2019. Viitattu 10.4.2019.
16. ↑  Elias Karvonen TuTon vahvuuteen *tutohockey.fi*.  14.10.2020. TUTO Hockey Oy. Viitattu 14.10.2020.
17. ↑  Elias KARVONEN – Nouveau guerrier Angloy made in Finlande *anglethormadipaysbasque.fr*.  7.7.2021. L’Anglet Hormadi Pays Basque est une SASP. Viitattu 7.7.2021. (ranskaksi)
18. ↑  Saarela, Mikko: Ulkomaat kutsuvat – Mestiksestä kaksi pelaajaa Ranskaan *suomikiekko.com*.  8.7.2021. Nordic Sport Media. Viitattu 9.7.2021.
19. ↑  Keväällä 2013 Lounais-Suomessa ylioppilaaksi kirjoittaneet *ts.fi*.  17.5.2013. Turun Sanomat Oy. Viitattu 9.4.2020.